અમારા મિસ. ડીમ્પલ થોડાક વધારે જિજ્ઞાસાવૃત્તિ ધરાવતા છે…! (થોડા ખણખોદીયા પણ કહી જ શકો…!) એટલે બોટની સાથે ઇતિહાસ પર પણ હાથ સાફ કરેલ! એમણે હમણાથી જ તેમના ઈતિહાસ વિષેનું જ્ઞાન વંહેચી, પલટન આખીને પકવવાનું શરુ કરી દીધું હતું…! ફક્ત કાકા અને ઢબુડીને મઝા આવતી હતી…! આ વાતમાં તો દર્શન પણ નમૂનાઓની સાથે હતો.’ કે સાચે જ આ મિસ. ડીમ્પલ બહુ પકવે છે !’ દર્શન પણ હવે ધીરે ધીરે નમૂનાઓ સંગ ભળી રહ્યો હતો…! (કદાચ રંગ બતાવી રહ્યો હતો.)